laion/Wikipedia-Exotic huggingface dataset:
Russian World Studios

Russian World Studios (ברוסית: Всемирные русские студии; מילולית: "אולפני העולם הרוסי") הוא שמם של אולפני קולנוע וטלוויזיה רוסיים שנוסדו בשנת 1984 על ידי יורי סאפרונוב ואנדריי סמירנוב והוא כיום אחת מחברות ההפקה הגדולות ברוסיה. בשנת 1992 החברה כבר הפיקה 400 סדרות וסרטי קולנוע והיא עובדת בשיתוף פעולה עם Sony Pictures Television International, Hallmark Entertainment, HBO Films, וחברת Beacon Pictures. האולפנים עוסקים בהפקה ובהפצת סרטים. לחברה אולפנים במוסקבה ובסנקט פטרבורג. בסוף 2007 החברה הפכה לחלק מתאגיד "סיסטמה", חברת החזקות הגדולה ביותר ברוסיה. שותפות חדשה זו אפשרה ל-RWS להתמקד בשלושה תחומי צמיחה עיקריים: מתקני אולפן, הרחבת האולפן החדש בסנט פטרסבורג; הפקה, הרחבה ושימוש יעיל בספריית התוכן העצמאית והפצת תוכן על פני פלטפורמות מדיה קיימות וחדשות. יורי אנטולייביץ' סאפרונוב הוא מייסד משותף והמנכ"ל הנוכחי של האולפנים. לפני שהקים אותם בשנת 1984 עם אנדריי סמירנוב, היה סאפרנוב מנכ"ל חברת אינטראקטיב טלוויזיה. בשנת 2011 RWS אורגנה מחדש והפכה לחלק מחברת "סיסטמה" כאשר סאפרונוב מונה לסמנכ"ל הראשון, ראש מחלקת ההפקה. בשנת 2012 מונה למנכ"ל האולפנים. אולגה סינלשצ'יקובה היא סגנית הנשיא לעניינים בינלאומיים. בעלת תואר בעיתונאות ופרסום מאוניברסיטת מוסקבה. לפני שהצטרפה ל-RWS, הייתה מנהלת תפעול בינלאומית בחברת התקשורת VID. היא הייתה באולפנים מאז 1994 שם החלה כמנהלת תפעול בינלאומית. בשנת 2005 הועלתה לדרגה של ראש המבצעים הבינלאומיים ובשנת 2007 לתפקידה הנוכחי בו היא מפקחת על כל הפעולות הבינלאומיות של החברה, כולל פרויקטים של קולנוע וטלוויזיה, רכישות וציוד. היא שימשה כמפיקה בסרט "הרוח", וכמפיקת שותפה לפרויקטים שונים, כולל הסרטים העלילתיים "קליידוסקופ", "אנטי-סם", וכן סדרת הטלוויזיה "אטלנטיס". סקירת תסריטים, עריכה ועיבוד קבוצות מיקוד תסריטאות השכרת במה חיפוש מיקומים לצילומים וקבלת אישור לביצוע צילומים השכרת ציוד רכבי הובלה וייצור ליהוק בניית תפאורה והשכרה קייטרינג שירותי פוסט-פרודקשן קולנוע וסיליסה (2014) משימה בלתי אפשרית - קוד הצללים (2011), היחידה הרוסית קליידוסקופ (2008) אנטידור (2007) רוח (2007) טלוויזיה האחים הבלשים (2008) אהבה היא לא כמו שהיא נראית (2008) אטלנטיס (2008) סיור ימי (2008) ג'ינג'ר (2008) האלוף (2008) צעירים ורשעים (2006) כאב (2006) זונה (2006) אנסטסיה המסכנה (2004) קוברה אנטי-טרור (2003) אמבולנס (2003) קוברה (2001) מארוסייקה, 12 (1998) מחלקת ההפצה של RWS הוקמה בשנת 2005 כדי להפיץ פרויקטים בכל הפלטפורמות התפעוליות והמתפתחות. קטלוג RWS כולל מוצרים מז'אנרים ופורמטים שונים כולל סדרות טלוויזיה, סרטים עלילתיים באורך מלא וסרטי טלוויזיה. בנוסף, ערוצים רוסיים ובינלאומיים רכשו זכויות להעלות חלק מהתכנים שלהם, כמו ערוץ הראשון (רוסיה), CTC (הפדרציה הרוסית), 1+1 (אוקראינה), פוקס לייף וערוץ 9 (ישראל). אתר האינטרנט הרשמי של Russian World Studios Russian World Studios, ברשת החברתית פייסבוק Russian World Studios, ברשת החברתית אינסטגרם Russian World Studios, ברשת החברתית VK Russian World Studios, סרטונים בערוץ היוטיוב
אולפני הקולנוע של סברדלובסק

סטודיו לקולנוע סברדלובסק (ברוסית: Свердловская Киностудия) הוא אולפן קולנוע רוסי שבסיסו ביקטרינבורג (לשעבר סברדלובסק). זהו סטודיו מרכזי אזורי וצעיר ביותר ברוסיה, שהוקם ב -9 בפברואר 1943 בעיצומה של מלחמת העולם השנייה. שנה לאחר מכן, בשנת 1944, הפיק האולפן את סרטו הראשון סילבה - קומדיה מוזיקלית, המבוססת על האופרטה האוסטרית סילבה. זו הייתה אחת המהדורות הפופולריות ביותר בברית המועצות באותה השנה. בסטודיו זה, השוכן בלב רוסיה, צולמו יותר מ-210 סרטים באורך מלא ו-600 סרטים תיעודיים, מאות סרטי מדע פופולרי, יותר ממאה סרטי הנפשה ולמעלה מ-4,500 יומני קולנוע. בשנת 1998 בשל היקף העבודה האולפן התמוטט והיה כמעט במצב של פשיטת רגל, אשר התגבר במשך מספר שנים. פעולות שונות של המדינה, שכלל מינוי צוות ניהול חדש ומפיקים עצמאיים בשנים 2003–2008 אפשרו לאולפן לצלם וליצור פרויקטים מצליחים. הפופולריים ביותר בקרב הקהל המודרני והמוכרים על ידי פסטיבלים רוסיים ובינלאומיים הם הפרויקטים שנוצרו בשנים האחרונות: איגר, ראשונים על הירח, אדמירל וסרט הקולנוע, בית השמש. 2020. התחלה (2020 Начало) - 2012 זהב (Золото) - 2012 וורוורה 3D (Варвара 3D) - 2012 מאוהב ולא חמוש (Влюблен и безоружен) - 2010 תולדות האהבה או משחק השנה החדשה (История любви или новогодний розыгрыш) נחש הזהב (Золотой полоз) - 2007 מלאך בא אליכם (К вам пришел Ангел) - 2005 ראשונים על הירח (Первые на Луне) - 2005 שלום, ילדון! (Привет, малыш!) - 2001 כלבה (Сука) - 2001 הדי הדיבור הרחוק (Из отголосков далёкой речи) - 1996 לשכת הבילוש "פליקס" (Сыскное бюро «Феликс») - 1993 מקארוב (Макаров) - 1993 תחושה מוקדמת (Предчувствие) - 1991 לפני הזריחה (Перед рассветом) - 1989 משא "300" (גרוס «300») - 1989 ציד החד-קרן (Охота на единорога) - 1989 55 מעלות תחת האפס (55 градусов ниже нуля) - 1986 שדה הברזל (Железное поле) - 1986 סוד ההר המוזהב (Тайна золотой горы) - 1985 גרגרי האוזן הנצחית (Зёрна вечного колоса) - 1985 בני דמידוב (Демидовы) - 1983 סמיון דז'נייב (Семен Дежнев) - 1983 כאן זו החזית (Здесь твой фронт) - 1983 המסע הטוב ( Путешествие будет приятным) - 1982 הדרך הבלתי נגמרת (И не кончается дорога) - 1981 עשן המולדת (Дым отечества) - 1980 כוכב (Безымянная звезда) - 1979 מיליונר (Приваловские миллионы) - 1972 נהר אוגריום (Угрюм-река) - 1969 טרמביטה (Трембита) - 1968 משחק ללא חוקים (Игра без правил) - 1965 סתיו ה-16 (Шестнадцатая весна) - 1963 כשהקוזאקים בוכים (Когда казаки плачут) - 1963 ואניה (Ваня) - 1958 הבובה הוורודה (Розовая кукла) - 1997. ברוכים הבאים ( Добро пожаловать ) - 1986. קותך ועכברים (Кутх и мыши) - 1985. מדיה וקבצים בנושא אולפני הקולנוע של סברדלובסק בוויקישיתוף אתר האינטרנט הרשמי של אולפני הקולנוע של סברדלובסק אולפני הקולנוע של סברדלובסק | גרסה אנגלית - אודות החברה (אורכב 22.01.2020 בארכיון Wayback Machine) רשימת הסרטים שהופקו באתר Kinopoisk.ru אולפני הקולנוע של סברדלובסק, ביישום טלגרם אולפני הקולנוע של סברדלובסק, ברשת החברתית VK אולפני הקולנוע של סברדלובסק, סרטונים בערוץ היוטיוב
הכנסייה השחורה

הכנסייה השחורה (גרמנית: Schwarze Kirche; רומנית: Biserica Neagră) היא כנסייה בבראשוב, עיר בדרום מזרח טרנסילבניה ברומניה. היא נבנתה על ידי הקהילה הגרמנית של העיר והיא האנדרטה הגותית העיקרית במדינה, בנוסף להיותה אחת ממקומות הפולחן הלותרניים הגדולים והחשובים במדינה. המבנה הרומי-קתולי נודע במקור כ"כנסיית מרים הקדושה", והוא החליף מבנה ישן אשר שימש לאותה מטרה. בנייתו החלה בסוף המאה ה-14. ניתוח עדויות קשורות הביא מספר חוקרים למסקנה כי העבודות החלו בין 1383 ל־1385, במהלכן העסיקו עובדים ובעלי מלאכה בולגרים שהמשיכו להקים את המושבה הבולגרית בבראשוב. על פי אגדה פופולרית, ילד גרמני הפריע לפועלים הבולגרים ואמר להם שאחד הקירות נטוי. אחד הפועלים דחף את הילד ממגדל הכנסייה ואז החביא את גווייתו בכנסייה כדי להסתיר את פשעו. המבנה נהרס בחלקו במהלך שרפה גדולה שפרצה בזמן פלישת כוחות הבסבורג ב־21 באפריל 1689 (במהלך המלחמה הטורקית הגדולה) ומאז היא נודעת כ"כנסייה השחורה". חלק גדול מהמבנה הפנימי עבר שינוי במהלך המאה ה-18, תוך התייחסות לעיצוב המקורי. מדיה וקבצים בנושא הכנסייה השחורה בוויקישיתוף אתר האינטרנט הרשמי של הכנסייה השחורה (ברומנית) Virgil Vătășianu, Istoria artei feudale în țările romîne, כרך I, Editura Academiei RPR, 1959, עמ' 69, 228-229 Virgil Vătășianu, Istoria artei feudale în țările romîne, כרך I, Editura Academiei RPR, 1959, עמ' 228 T. Balkanski, Окръг Брашов
אופיר (קואופרטיב ספנות)

אופיר היה קואופרטיב ספנות, שפעל מישראל בשנות ה-50 וה-60. הקואפרטיב נוסד בשנת 1949 על ידי חיילים משוחררי חיל הים שביקשו לקיים ספנות בקואפרטיב. הם רכשו בדנמרק ספינה ישנה בשם מרקור, שינו את שמה ל"מסדה" והניפו עליה את דגל ישראל. את הכסף לרכישת הספינה אספו מהחברים ומהלוואות שניתנו על ידי בנק הפועלים והמרכז לקואפרציה. בהתחלה הפליגה מסדה לאיסלנד, ממנה הביאה משלוח דגים לאיטליה. מסדה יועדה לבצע הפלגות בים התיכון, אולם בטרם הגיעה לחיפה טבעה ליד איטליה, ב-28 במרץ 1950 ושישה מאנשי צוותה, בהם שלושה מחברי הקואפרטיב, נספו. צוות בדיקה של משרד התחבורה, שכלל את זאב הים, ציין מספר גורמים אפשריים לטביעת מסדה, בהם חבטות בתחתית שלא נבדקו, חלונות שלא נסגרו כראוי, מטען עודף, צוות לא מיומן וחוסר בהירות לגבי חלוקת התפקידים בין אנשי הצוות. הקצין הראשון של האנייה, אנוש שטמפר, הועמד לדין על גרימת מות ברשלנות ונידון לשנת מאסר. במקום מסדה, רכש הקואפרטיב בשיתוף עם חברת שוהם ההסתדרותית את האוניה יאפוס, שנבנתה בשנת 1921 וחודשה בשנת 1948. במהלך הפלגתה לישראל נכנסה יאפוס למצוקה וקראה לעזרה אך התגברה והצליחה להגיע לחוף מבטחים. היא הגיעה לחיפה בדצמבר 1950 ושמה הוסב ל"השלושה" לזכר שלושת חברי הקואפרטיב שנספו בטביעת מסדה. בתחילת 1951 רכש הקואפרטיב אניה שנייה. ביוני 1956 נכתב בהארץ על הקואפרטיב: "מניסיונו של קואופרטיב "אופיר", אנו יכולים ללמוד ... המפעל, שנוסד על ידי צעירים נלהבים שלא היה להם הניסיון המספיק עלה בקרבנות אדם (טביעת "מסדה") ובבזבוז כספים. משברים חברתיים עברו על הקבוצה, עשרות חברים נטשו אח המפעל, וכיום לאחר שבע שנים, נדמה כי מלבד הניסיון המקצועי שרכשו להם החברים לא נתרם הרבה לקדום הענף. אנשי "אופיר" מאשימים את חב' "צים" שהיא מגבילה אפשרויותיהם, ומנסים להשתחרר מאפוטרופסותה של החברה הלאומית." בשנות ה-60 הקואפרטיב התפתח וצבר גירעונות כבדים. ב-23 בינואר 1967 טבעה "השלושה" על צוותה, בנסיבות שלא בוררו עד תום. בספטמבר 1968 הועברה הפעילות של הקואפרטיב לידי חברת צים. 15 קואופרטיבים חדשים, דבר, 26 באוגוסט 1949 ש. הדרי, צעדיה הראשונים של הספנות הקואפרטיבית, דבר, 28 בדצמבר 1949 האניה הישראלית שנטרפה בדרך למולדת, מעריב, 10 בספטמבר 1950 הייתי בספינה מסדה לפני טביעתה, על המשמר, 3 באפריל 1950 האניה הישראלית הראשונה הגיעה לקוטב, הצופה, 9 בינואר 1950 ספינה ישראלית במימי הצפון, דבר, 17 במרץ 1950 הספינה הישראלית מסדה טבעה ליד ניאפול, 7 מאנשי הצוות נספו, הארץ, 30 במרץ 1950 3 ישראלים נספו בטביעת "מסדה", הארץ, 31 במרץ 1950 השערות על טביעת מסדה, הצופה, 14 בפברואר 1951 המשך החקירה בעניין טביעת מסדה, הארץ, 21 ביולי 1952 רב החובל זאב הים מעיד, דבר, 28 ביולי 1953 עדויות במשפט טביעת מסדה, הארץ, 27 ביולי 1953 עדות רב חובל דני על טביעת מסדה, הארץ, 12 באוגוסט 1953 אנוש שטמפר נידון למאסר שנה, הצופה, 24 ביוני 1954 רפאל סלע, מה ומי גרמו לרכישת האניה המיושנת "יאפוס" בעלת המנועימ הבלתייעילים, חרות, 24 בנובמבר 1950 האניה יאפוס הגיעה לחיפה, הארץ, 10 בדצמבר 1950 אניה ישראלית קוראת לעזרה, הארץ, 21 בנובמבר 1950 יאפוס ניצלה, דבר, 22 בנובמבר 1950 אופיר ירכוש עוד אנית משא, מעריב, 21 בפברואר 1951 יהושע גלבוע, עסקה מפוקפקת במסווה של ספנות קואפרטיבית, הארץ, 18 ביוני 1956 ש. הדרי, שנת פיתוח לקואפרטיב אופיר, למרחב, 22 באפריל 1965 ראובן בן צבי, מתנהלים דיונים סודיים על פירוק חב' אופיר, מעריב, 26 במרץ 1967 פיצויים למשפחות צוות "השלושה", הצופה, 5 באפריל 1968 ראובן בן צבי, שלוש האניות של "אופיר" הועברו סופית ל"צים", מעריב, 4 בספטמבר 1968
בישוף אדום דרומי

בישוף אדום דרומי (שם מדעי: Euplectes orix; במונחי האקדמיה ללשון העברית מכונה: שַׁזְרָן) הוא מין של ציפור קטנה ממשפחת האורגיים. הבישוף מצוי בטבע ביצות וערבות הסוואנה של אפריקה מדרום לקו המשווה. צפונה לו שוכן מין דומה - בישוף אדום צפוני שבעבר נחשב לתת-מין שלו. הוא קטן מעט מקרובו. מין זה מגיע לאורך 10–11 ס"מ והוא בעל דו-צורתיות זוויגית. הנקבות קטנות מהזכרים וצבעם דהוי יותר. הזכרים בעלי נוצות חזה ובטן שחורות ושאר הגוף בעל נוצות כתומות בוהקות עם כנפיים אפורות המזכירות צבע של דרורים. הראש כתום אך הפנים שחורות וכן העיניים והמקור הגדול שחורים. התפוצה של מין זה היא מדרום אפריקה בדרום ועד אנגולה בצפון, מזרחה דרך הרפובליקה הדמוקרטית של קונגו, צפון זמביה, דרום אוגנדה, צפון-מזרח ניגריה ודרום-מערב קניה. היא לא מצויה במדבר נמיב ובקלהרי. הציפור חיה באזורי עשבים שונים בסוואנה לרבות עשב יבש וצמחייה יבשה אך בעונת הרבייה היא מצויה באזורים שופעי מים סביב עשבים גבוהים, סוף, גומא וגידולים של קנה סוכר. היא ניזונה בעיקר מזרעים שונים ומחרקים. כמו מרבית האורגיים היא מייצרת קן כדורי שנבנה באריגה. זהו מין פוליגמי והזכר מזדווג עם נקבות רבות להם הוא בונה מבחר קנים. הנקבות מטילות 2–4 ביצים. מדיה וקבצים בנושא בישוף אדום דרומי בוויקישיתוף בישוף אדום דרומי, באתר ITIS (באנגלית) בישוף אדום דרומי, באתר NCBI (באנגלית) בישוף אדום דרומי, באתר Animal Diversity Web (באנגלית) בישוף אדום דרומי, באתר GBIF (באנגלית) בישוף אדום דרומי באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ילדים טובים

האם התכוונתם ל... ילדים טובים (סרט, 2005) – סרט קולנוע ישראלי משנת 2005 ילדים טובים (סרט, 2019) – סרט קולנוע אמריקאי משנת 2019
הביסטמאסטר האולטימטיבי

הביסטמאסטר האולטימטיבי (באנגלית: Ultimate Beastmaster) היא תוכנית ריאליטי ספורט אמריקאית של נטפליקס. היא שודרה בין ה-24 בפברואר 2017 ל-31 באוגוסט 2018, וכללה שלוש עונות. במהלך התוכנית מתמודדים בכל פרק משתתפים ממדינות שונות המנסים לעבור מסלולי מכשולים ברמות קושי שונות. המנצח בכל פרק זוכה בתואר "הביסטמאסטר" ועולה לגמר, בו מתמודדים מנצחי כל הפרקים של אותה עונה על התואר "הביסטמאסטר האולטימטיבי". במהלך העונה מתמודדים המשתתפים עם מסלול מכשולים מורכב וקשה, כשעל כל מכשול שהמתמודד עובר הוא מקבל ניקוד הנצבר לאורך כל המכשולים, כשהמדורגים אחרונים מודחים והשניים בעלי הניקוד הגבוה ביותר מתמודדים בשלב הסופי זה מול זה בתחרות טיפוס הכוללת איסוף נקודות. כל מדינה משתתפת מיוצגת על ידי שני פרשנים המפרשנים בשפת המדינה, כשהמנחים והפרשנים העיקריים הם זוג המנחים האמריקאים. העונה עלתה לנטפליקס ב-24 בפברואר 2017, והיא כללה עשרה פרקים. את פתיח העונה הגיש סילבסטר סטאלון. היא צולמה במשך שמונה לילות בסנטה קלריטה שבקליפורניה. בתשעת הפרקים הראשונים השתתפו בכל פרק 12 מתמודדים מ-6 מדינות שונות: ארצות הברית, ברזיל, גרמניה, יפן, מקסיקו וקוריאה הדרומית, כשבסך הכל השתתפו במהלך העונה 108 מתחרים. בפרק האחרון התמודדו כל מנצחי תשעת הפרקים. המנצח של העונה היה פיליפה קמרגו הברזילאי, אך הוא לא זכה בתואר "הביסטמאסטר האולטימטיבי" משום שלא סיים את המסלול עד סופו. העונה עלתה לנטפליקס ב-15 בדצמבר 2017, והיא כללה עשרה פרקים. היא צולמה במשך שמונה לילות בסנטה קלריטה שבקליפורניה, והיא הוזמנה על ידי נטפליקס בטרם עוד קודם שידור העונה הראשונה. בתשעת הפרקים הראשונים השתתפו בכל פרק 12 מתמודדים מ-6 מדינות שונות: איטליה, ארצות הברית, הודו, סין, ספרד וצרפת, כשבסך הכל השתתפו במהלך העונה 108 מתחרים. בפרק האחרון התמודדו כל מנצחי תשעת הפרקים. המנצח של העונה היה האיבין צ'ו הסיני, שסיים את המסלול כולו וזכה ב-50,000 דולר ובתואר "הביסטמאסטר האולטימטיבי". פרק זה לוקה בחסר. אנא תרמו לוויקיפדיה והשלימו אותו. "הביסטמאסטר האולטימטיבי", במסד הנתונים הקולנועיים IMDb (באנגלית) "הביסטמאסטר האולטימטיבי", באתר נטפליקס "הביסטמאסטר האולטימטיבי", באתר Rotten Tomatoes (באנגלית) "הביסטמאסטר האולטימטיבי", במסד הנתונים הקולנועיים KinoPoisk (ברוסית) Prudon, Laura (9 במאי 2016). "Netflix Orders Global Competition Series 'Ultimate Beastmaster' from Sylvester Stallone, Dave Broome". Variety. נבדק ב-5 באוקטובר 2016. {{cite web}}: (עזרה) How Netflix's 'Ultimate Beastmaster' Will Change Global Reality TV Andreeva, Nellie (9 במאי 2016). "Netflix Orders 'Ultimate Beastmaster' Competition Reality Series With Sylvester Stallone". Deadline. נבדק ב-5 באוקטובר 2016. {{cite web}}: (עזרה) "Ultimate Beastmaster: Season Two of Netflix Series Already Filmed - canceled TV shows - TV Series Finale". canceled TV shows - TV Series Finale (באנגלית אמריקאית). 2017-02-20. נבדק ב-2017-10-31. Holloway, Daniel (2017-11-08). "'Ultimate Beastmaster' Renewed by Netflix for Season 2 (EXCLUSIVE)". Variety (באנגלית אמריקאית). נבדק ב-2017-11-08.
יחסי סיישל–ספרד

יחסי סיישל–ספרד הם היחסים הדיפלומטיים הרשמיים שבין הרפובליקה של סיישל לבין ממלכת ספרד. היחסים הדו-צדדיים שבין רפובליקת סיישל לממלכת ספרד נחשבים מצוינים. הם הצטמצמו מעט בעשור השני של המאה העשרים ואחת בעקבות דיג מוגבר ספרדי באזור. נכון ל-2019, שלושים ספינות ספרדיות (עליהן מתנוסס דגל ספרד או שבעל הספינה בעל אזרחות ספרדית) משתמשות בנמלה של ויקטוריה בירת סיישל כבסיס לפעילותן. ספרד עוזרת לסיישל בלחימה נגד שודדי הים. ספרד וסיישל משתפות פעולה בתחום המים והאנרגיה המתחדשת ואף נערך ביקור בספרד של נשיא תאגיד המים של סיישל לצורכי התרשמות. סיישל אינה מיוצגת בספרד בדרג השגרירות. סיישל מיוצגת בספרד בדרג הקונסולרי באמצעות שלוש קונסוליות הנמצאות בערים: מדריד (עיר הבירה של ספרד), ברצלונה, וולנסיה. סיישל האמינה את שגרירותה שבפריז, בירת צרפת, על ספרד. ספרד אינה מיוצגת בסיישל בדרג השגרירות. ספרד מיוצגת בסיישל בדרג הקונסולרי באמצעות קונסוליה רשמית שהיא מחזיקה בויקטוריה, בירת המדינה. ספרד האמינה את שגרירותה שבאדיס אבבה, בירת אתיופיה, על סיישל. Ficha de Seychelles, משרד החוץ הספרדי CONSULATE OF SEYCHELLES IN MADRID, SPAIN CONSULATE GENERAL OF SEYCHELLES IN BARCELONA, SPAIN CONSULATE OF SEYCHELLES IN VALENCIA, SPAIN CONSULATE OF SPAIN IN VICTORIA, SEYCHELLES
רפאל שרף

רפאל פליקס שרף (באנגלית: Rafael Felix Scharf‏; 1914, קרקוב – 16 בספטמבר 2003, לונדון) היה עיתונאי וממייסדי "Jewish Quarterly Review". שרף למד בגימנסיה העברית בקרקוב, והוא ציין במיוחד את המורה לעברית בנציון רפפורט בספרו "Poland, What have I to do with Thee" ("פולין, מה עלי לעשות איתך"). שרף סיים את לימודי המשפטים באוניברסיטה היגלונית ובשנת 1938 נסע לאנגליה, שם קיבל אזרחות בריטית. הוא היה חייל בצבא הבריטי במלחמת העולם השנייה. לאחר המלחמה עבד ביחידה להכנת חומר משפטי לשימוש במשפטיהם של פושעי מלחמה. הוא היה אחד הכותבים ב-"Jewish Quarterly Review" וממקימי המכון ללימודים פולניים-יהודיים (The Institute for Polish-Jewish Studies (IPJS)) ב-1984 באוקספורד. לאחר פטירת אלכסנדר ברנפס, שיף טיפל בארכיון הצילומים העשיר של ברנפס והעביר אותו ליד ושם. הוא היה סגן נשיא האיגוד הבינלאומי של יאנוש קורצ'אק בארצות הברית (Janusz Korczak Association of the USA). ב-23 בנובמבר 1993 הוענק לו צלב מסדר ההצטיינות של הרפובליקה הפולנית (אנ'). ביוגרפיה של רפאל שרף באתר "שטעטל" (באנגלית) Geoffrey Weisgard, Jewish Education In Kraków ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ז'וליאן לפרס

ז'וליאן לפרס (בצרפתית: Julien Lepers; נולד ב-12 באוגוסט 1949) הוא מגיש טלוויזיה צרפתי. לפרס נולד בפריז כבנם של זמרת ומנצח בתזמורת, הוא גדל באנטיב. הוא למד משפטים באוניברסיטת ניס סופיה אנטיפוליס בניס. לפרס זכה בתחרות מגישים שאורגנה על ידי תחנת הרדיו "RMC" ומ-1973 עד 1978 שימש כמגיש בתחנה. ב-1988 החל להנחות את משחק הטלוויזיה "Questions pour un champion". מ-1992 ועד 1995 הנחה לפרס את תחרות מיס צרפת. ב-2002 הנחה את תחרות מיס אירופה לצד דיאנה היידן. ב-1999, 2000, 2005, 2007 ו-2008 היה פרשן הטלוויזיה הצרפתית לתחרות האירוויזיון. ב-1998 הנחה את התוכנית "C'est l'été" בערוץ France 3. בין 1978–1979 הקליט ארבעה שירים. ב-1996 הקליט אלבום עם התזמורות הסימפונית של ברטיסלאבה. ב-2009 הופיע בפרסומת ברדיו ל-"Saint-Yorre", מותג מים מינרלים. ב-2011 היה חבר בצוות השופטים של "Prix Iznogoud", פסטיבל קומדייה הנערך בהשראנט הימי. ב-2011 גם פרסם את הספר שכתב "Les fautes de Français ? Plus jamais !". הוא הופיע בתפקיד עצמו במספר סרטים. מדיה וקבצים בנושא ז'וליאן לפרס בוויקישיתוף ז'וליאן לפרס, ברשת החברתית אקס (טוויטר) ז'וליאן לפרס, במסד הנתונים הקולנועיים IMDb (באנגלית) ז'וליאן לפרס, באתר AllMovie (באנגלית) ז'וליאן לפרס, באתר Rotten Tomatoes (באנגלית) ז'וליאן לפרס, באתר MusicBrainz (באנגלית) ז'וליאן לפרס, באתר Discogs (באנגלית) פרופיל באתר gala מייקל קיטון והדימון בינו ובין ז'וליאן לפרס Par Propos recueillis par Carine DidierLe 21 mai 2005 à 00h00, Julien Lepers : « Avec Carlier, on ne se quitte plus ! », leparisien.fr, ‏2005-05-20 (בצרפתית)
אלונסו אלוורס דה פינדה

אלונסו אלוורס דה פינדה בספרדית: Alonso Álvarez de Pineda‏; 1494 – 1519) היה קונקיסטאדור וקרטוגרף ספרדי, שתועד לראשונה בתולדות טקסס. בשנת 1519 הוא הוביל מספר משלחות למיפוי קווי החוף המערביים של מפרץ מקסיקו, מחצי האי יוקאטן ועד נהר פאנוקו, צפונית לוורוצ'וז. חואן פונסה דה ליאון מיפה בעבר חלקים מפלורידה, שלדעתו הוא אי. החקירה של אנטון דה אלמינוס ביטלה את האזורים המערביים כאתר המעבר, והשאירה את השטח בין נהר פאנוקו לפלורידה. אלמינוס שכנע את מושל סנטיאגו, פרנסיסקו דה גאראי, לממן משלחת למיפוי בשאר מפרץ מקסיקו. גאראי קיבל שלוש אוניות עם מאתיים ושבעים חיילים, והציב אותן בפיקודו של דה פינדה. הם עזבו את סנטיאגו בתחילת 1519 והפליגו מערבה לאורך קו החוף הצפוני של המפרץ. בקצה המערבי של דרום פלורידה הוא ניסה להפליג מזרחה, אך הרוחות לא היו מתאימות. במקום זאת, הוא הפליג מערבה לאורך חוף מפרץ המפרץ. ב־2 ביוני 1519 נכנס אלוורס דה פינדה למפרץ גדול עם ההתיישבות צפופה של ילידים אמריקאיים בחוף אחד. הוא הפליג במעלה נהר המיסיסיפי. תיאור הארץ והתיישבותה, הביאו היסטוריונים רבים להאמין שהוא תיאר את מפרץ מוביל ואת נהר אלבמה. אלונסו אלוורס דה פינדה המשיך במסעו מערבה. ב־24 ביוני 1519, ביום החג הרומי הקתולי של קורפוס כריסטי, הפליג אל מה שהוא כינה מפרץ קורפוס כריסטי. אין שום עדות אמינה לכך שאי פעם הגיע לחופי טקסס, אך הוא עגן מווילה ריקה דה לה וראקרוס, זמן קצר לאחר שהרנן קורטס עזב. קורטס חזר כששמע על בואו של דה פינדה. דה פינדה ביקש לסמן גבול בין האדמות שהוא טוען כשייכות לגאראי לאלה שקורטס כבר טען לבעלות עליהן. קורטס לא היה מוכן להתמקח, ודה פינדה עזב כדי לחזור צפונה. זמן קצר לאחר מכן הפליג במעלה נהר ששמו לאס פלמאס, שם בילה למעלה מארבעים יום בתיקוני ספינותיו. לאס פלמאס היה ככל הנראה נהר פאנוקו ליד טמפיקו של ימינו, טאמוליפס, מקסיקו. אף על פי שדה פינדה נהרג בקרב עם ילידי נהר פאנוקו, המפה שלו הגיעה למושל גאראי. המשלחת סימנה את גבולות מפרץ מקסיקו, תוך שלילת הרעיון של מעבר ים לאסיה. המיפוי גם אימת שפלורידה הייתה חצי אי במקום אי, ואפשרה לאלוורס דה פינדה להיות האירופי הראשון שראה את אזורי החוף של מערב פלורידה, אלבמה, מיסיסיפי, לואיזיאנה וטקסס, אדמות שכינה "עמיחל." " המפה שלו היא המסמך הידוע הראשון בהיסטוריה של טקסס והייתה המפה הראשונה של אזור חוף מפרץ המפרץ בארצות הברית והיא מאוחסנת בארכיב הכללי דה אינדיאס בספרד. Weber, David J. (1992), The Spanish Frontier in North America, Yale Western Americana Series, New Haven, CT: Yale University Press,.p. 32 Diaz, B., 1963, The Conquest of New Spain, London: Penguin Books, p. 133 Chipman, Donald E. (1992), Spanish Texas, 1519-1821,p.24 Atkins, Leah Rawls (1994) "European Exploration and Colonization in Alabama" in William Warren Rogers, Robert David Ward, Leah Rawls Atkins and Wayne Flint. Alabama: The History of a Deep South State. Tuscaloosa, Alabama: University of Alabama Press, p. 18. Diaz, B., 1963, The Conquest of New Spain, London: Penguin Books, pp. 132-4 Robert S. Weddle, "ALVAREZ DE PINEDA, ALONSO," Handbook of Texas Online (http://www.tshaonline.org/handbook/online/articles/fal72), accessed February 26, 2013. Published by the Texas State Historical Association. Chipman (1992), p. 243
נגד בדידות - מחשבות

נגד בדידות - מחשבות הוא ספר מאת גדי טאוב הכולל אוסף של מסות וסיפורים על הכמיהה לאהבה, לקשר אנושי ותחושת הביחד, ועל החששות והקשיים למימושה. הספר יצא לאור בעברית בשנת 2016 בהוצאת משכל. הספר מהווה מעין המשך לספר נגד בדידות - רשמים, שפרסם המחבר בשנת 2011. המחבר סיפר שבתחילה חשב לקרוא לספר 'נגד בדידות - מחשבות' בשם "'נגד אינדיבידואליזם". הספר מורכב מאוסף חיבורים ומאמרים של טאוב, והם מעלים מחשבות ותובנות חדשות על מחיר ה"בדידות" וה"אינדוידואליזם". יצחק מור כתב בביקורת לספר: ”טאוב מתעקש לפסוע בשדה המציאות וללמוד מהניסיון ההיסטורי, הפסיכולוגי והתרבותי. הוא מראה כיצד דווקא שיקום הסמכות החברתית מאפשר את שיקום החירות האישית, וכיצד היכולת להתאגד, לקיים יחסי גומלין, ליצור קשר, היא המפתח למימוש עצמי מלא. האינדיבידואליזם אינו חטא, תועלתו מרובה מנזקיו – אבל טאוב מבקש להראות שהוא אולי מוערך יתר על המידה.” הספר באתר ידיעות ספרים הפרק הראשון באתר "עברית" ציטוטים מהספר 'נגד בדידות: מחשבות', באתר ויקיציטוט ציטוטים מהספר 'נגד בדידות: רשמים', באתר ויקיציטוט על הספר: יצחק מור, ‏סקירת הספר, השילוח, גיליון 1, אוקטובר 2016 תמר מרין, "נגד בדידות: רשמים" מאת גדי טאוב | מדריך צמוד, באתר הארץ, 20 ביולי 2011 "על נאורות ובדידות: ריאיון עם ד"ר גדי טאוב" פורסם ב"זווית אחרת". רן בן-נון סקירת הספר באתר ידיעות אחרונות "דור של בדידות" באתר "ארץ אחרת", 18 בספטמבר 2011. המחבר בשיחה על ספריו בהם הספר "נגד הבדידות" (יוטיוב) יותם שווימר, קוראים עתידות, באתר ynet, 31 בדצמבר 2010
חיות הקודש (פירושונים)

האם התכוונתם ל... ספר - חיות הקודש (ספר) סוג מלאך המוזכר בתנ"ך ובתורת הקבלה - חיה (מלאך) מעשה מרכבה מלאך (פירושונים) שרף (פירושונים) כרוב (פירושונים) אופנים